Nynaa Harizal

Nurul Hanynaa Harizal (lahir 21 Oktober 1996) ialah seorang pelakon, pengacara dan model wanita Malaysia. Biarpun telah memulakan kerjaya hiburannya sejak 2017, Nynaa terpilih sebagai salah seorang peserta Dewi Remaja 2019.

Kerjaya
Pada usia 10 tahun, Nynaa memulakan kerjaya peragaan dengan melibatkan diri dalam sesi fotografi bersama majalah kanak-kanak, Bintang Kecil. Beliau pada mulanya tidak pernah terfikir untuk menceburi industri hiburan kerana pada asalnya beliau bercita-cita mahu menjadi juruterbang sama seperti bapanya.

Dalam satu temubual bersama The Sun Daily, Nynaa berkata: "Saya rasa seperti ingin mencari hobi baharu semasa belajar. Memandangkan saya suka berada di hadapan kamera, saya pergi untuk sesi pencarian bakat di agensi model dan agensi iklan. Saya diberi banyak peluang untuk dipaparkan dalam majalah dan iklan tempatan". Beliau bagaimanapun, meninggalkan industri hiburan untuk tempoh jangka pendek untuk menumpukan perhatian kepada pelajarannya di kolej.

Selepas menamatkan persekolahan, Nynaa didekati oleh seorang pencari bakat, dan beliau mengalami perubahan besar dalam kerjayanya. Selepas muncul dalam banyak iklan, beberapa penerbit mula mengasah bakatnya, mempelawa beliau membintangi siri televisyen. Dalam tahun 2017, beliau membintangi drama pertamanya, Kekasih Paksa Rela yang dibintangi oleh Remy Ishak dan Intan Najuwa. Menerusi drama ini, beliau memegang watak sebagai Nonie.

Pada tahun yang sama, Nynaa menjadi salah seorang daripada 10 peserta Pertandingan Pencarian Gadis Panca 2017, yang turut disertai oleh Nelissa Nizam dan Silfeny Osman. Peranan Nynaa di layar lebar hadir apabila beliau membintangi filem pertamanya, Mak pada tahun 2018. Pada tahun berikutnya, beliau menyertai Dewi Remaja 2019/2020 yang turut disertai oleh Shaza Bae yang dinobatkan sebagai juara. Beliau memenangi tempat ketiga dalam pertandingan itu.

Berlakon di bawah arahan pelakon senior, Eizlan Yusof, Nynaa memegang watak sebagai Mazni dalam filem Town Mall (2020), adaptasi dari novel 2015 bertajuk sama karya Hasrudi Jawawi terbitan Buku Prima. Dalam tahun 2020 juga, beliau berlakon dalam beberapa drama TV, antaranya ialah Chandelier dan Runi & Solah. Nynaa berlakon dalam beberapa drama TV sepanjang 2021, antaranya ialah Romantika 4 Hari 3 Malam dan Dear Cinta, yang kedua-duanya bersiaran di TV3. Nynaa kemudian melakonkan watak Nelly dalam Kau Cipta Kasih.

Kehidupan peribadi
Nynaa berkahwin dengan Fahmi Ilyas (lahir 1991) pada 28 Ogos 2021. Bapanya, Harizal Hashim (lahir 1972), ialah seorang bekas juruterbang Tentera Udara Diraja Malaysia (TUDM).

Beliau ialah seorang pelajar yang menggemari subjek matematik dan mempunyai hobi menunggang kuda.Nynaa pakar matematik Utusan Malaysia. 8 Oktober 2017. Diarkib daripada yang asal pada 10 Januari 2018. Dicapai pada 3 Oktober 2018.

Beliau dikurniakan seorang anak perempuan, Zara Arianaa.

Filemografi
Filem
 Tahun Tajuk Watak Catatan 2018 Mak  Filem pertama 2019 Bu, Kasih Suci 2020 Town Mall Mazni  2023 Sumpahan Syaitan Reena

Drama
 Tahun Tajuk Watak Saluran TV Catatan 2017 Hero Seorang Cinderella  Astro Ria Slot MegaDrama Kekasih Paksa Rela Nonie TV3 Slot Akasia 2018 Isteri Bukan Untuk Disewa Isabella Astro Ria Slot MegaDrama 2019 Cinta Tanpa Henti Hajar TV3 Slot Samarinda Dia Pengantinku Tengku Elisa TV1 Slot Widuri 2020 Chandelier Khalida Astro Ria Slot MegaDrama Family Spy Indah Astro Ceria  Runi & Solah Rose TV3  One Two Hantu Merah Awesome TV  2021 Romantika 4 Hari 3 Malam Aida Safia TV3 Slot Lestary One Two Hantu 2 Merah Awesome TV  Madam E-Wallet Sabrina TV3 Slot Drama Pukul 6 Dear Cinta Shasha 2022 Kau Cipta Kasih Nelly

Telefilem
 Tahun Tajuk Watak Saluran TV Catatan 2017 Terkoyak Langit Cinta  TV3  2018 Kembalikan Sinarnya Uzma  2020 Formula Cinta  NTV7  Next Station, Jodoh Hana Awesome TV 

Televisyen
 Tahun Tajuk Sebagai Saluran TV Catatan 2019 Dewi Remaja 2019 Peserta Astro Ria  2020 Sepahtu Reunion Al-Puasa Mimi Astro Warna Artis Jemputan: Episod "Kembali Terjalin" Ujian Menantu Artis Jemputan Awesome TV  2021 Glam Ke Teng'glam 2 

 Anugerah dan pencalonan 
 Tahun Anugerah Kategori Keputusan 2020 Anugerah Bintang Popular Berita Harian ke-33 Artis Baharu Wanita Popular  2023 Anugerah Bintang Popular Berita Harian ke-35 BBNU Wanita Popular 

 Rujukan 

 Pautan luar 





Kategori:Kelahiran 1996
Kategori:Orang dari Selangor
Kategori:Orang hidup
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Peragawati Malaysia
Kategori:Peserta Dewi Remaja